Opći izbori u Ujedinjenom Kraljevstvu u februaru 1974.
<s>Opći izbori u Ujedinjenom Kraljevstvu februara 1974. godine su održani u četvrtak 28. februara 1974. godine, kada je izabrano 635 članova Doma komuna, odnosno donjeg doma Parlamenta.</s><s>Sazvani su od strane tadašnjeg premijera Edwarda Heatha u pokušaju da njegova vlada dobije mandat za nepopularne mjere kojima su se trebale riješiti ekonomski problemi izazvani naftnim šokom, energetska kriza, pristupanje UK Evropskoj ekonomskoj zajednici te kompromisno rješenje za okončanje tada eskalirajućeg i sve nasilnijeg sjevernoirskog sukoba.</s><s>Nakon kampanje koju su obilježile redukcije struje i tzv. trodnevni tjedan Heathova Konzervativna stranka je, uspkros nešto većeg broja ukupnih glasova, tijesno izgubila većinu u Domu komuna, a relativnu većinu dobila opozicijska Laburistička stranka bivšeg premijera Harolda Wilsona; obje stranke, međutim, nisu mogle samostalno sastaviti vladu, te su tako, po prvi put u britanskoj historiji od 1929. godine, izbori rezultirali zamrznutim parlamentom.</s><s>Heath je neko vrijeme pokušao sastaviti koaliciju sa Liberalnom strankom, ali je na kraju od toga odustao i podnio ostavku; Wilson je kao relativni pobjednik postao premijer na čelu manjinske vladu kojoj su liberali dali tehničku podršku.</s><s>Wilsonovo odbijanje da liberalima pruži projekt reforme izbornog sistema su, pak, doveli do toga da Wilson već za nekoliko mjeseci raspiše nove izbore održane u oktobru na kojima je njegova stranka uspjela osvojiti apsolutnu većinu.</s>

<s>Vanjske veze
United Kingdom election results—summary results 1885–1979</s>

<s>Manifesti
Firm action for a fair Britain , February 1974 Conservative Party manifesto
http://politicsresources.net/area/uk/man/lab74feb.htm , February 1974 Labour Party manifesto
Change the face of Britain , February 1974 Liberal Party manifesto</s>

<s>Izbori 1974.</s><s>Izbori u Ujedinjenom Kraljevstvu</s>

